CELEX: 62007FJ0090
Language: hu
Date: 2008-11-13 00:00:00
Title: A Közszolgálati Törvényszék (második tanács) 2008. november 13-i ítélete. # Amadou Traore kontra az Európai Közösségek Bizottsága. # Közszolgálat - Tisztviselők - Álláshirdetés - Újrabeosztás - Szolgálati érdek. # F-90/07. sz. ügy

A KÖZSZOLGÁLATI TÖRVÉNYSZÉK ÍTÉLETE
      (második tanács)
      2008. november 13.
      F‑90/07. sz. ügy
      Amadou Traore
      kontra
      az Európai Közösségek Bizottsága
      „Közszolgálat – Tisztviselők – Álláshirdetés – A felperes pályázatának elutasítása – Újrabeosztás – Szolgálati érdek”
      Tárgy: Az EK 236. cikk és az EA 152. cikk alapján benyújtott kereset, amelyben A. Traore elsősorban a Bizottság Külkapcsolatok Főigazgatósága
         külszolgálati főigazgatójának 2007. január 19‑i, a felperes által a Bizottság togói képviseletének megbízott vezetői állására
         benyújtott pályázatát elutasító határozatának, másodsorban az EuropAid Együttműködési Hivatal Személyzeti Igazgatósága igazgatójának
         2006. december 12‑i, a felperes által a Bizottság tanzániai képviseletének műveleti vezetői állására benyújtott pályázatát
         elutasító határozatának, harmadsorban az említett állásokra M.‑et, illetve S.‑t kinevező határozatoknak a megsemmisítését
         kéri, valamint a Bizottság kötelezését arra, hogy fizessen a felperesnek az őt állítólagosan ért vagyoni és nem vagyoni károk
         megtérítéseként 3500 euróban meghatározott kártérítést.
      
      Határozat: A Közszolgálati Törvényszék az Európai Közösségek Bizottsága EuropAid Együttműködési Hivatala személyzeti igazgatójának 2006.
         december 12‑i, a felperes által a Bizottság tanzániai képviseletének műveleti vezetői állására benyújtott pályázatot elutasító
         határozatát, valamint az ezen állásra S.‑t kinevező határozatát megsemmisíti. A Közszolgálati Törvényszék a keresetet ezt
         meghaladó részében elutasítja. A felperes maga viseli saját költségeinek felét. A Bizottság maga viseli saját költségeit,
         és köteles viselni A. Traore költségeinek felét.
      
      Összefoglaló
      1.      Tisztviselők – Betöltetlen álláshely – A kinevezésre jogosult hatóság azon döntése, hogy a betöltetlennek nyilvánított álláshelyet
            nem tölti be, hanem helyette újrabeosztja az egyik tisztviselőt munkakörével együtt
      (Személyzeti szabályzat, 4. és 29. cikk)
      2.      Tisztviselők – A szervezeti egységek szervezése – A betöltendő munkakör szintjének meghatározása
      (Személyzeti szabályzat, 7. cikk, (1) bekezdés; I. melléklet, A pont)
      3.      Tisztviselők – Kereset – Kártérítési kereset – A megtámadott jogellenes aktus megsemmisítése – Nem vagyoni kár megfelelő jóvátétele
      (Személyzeti szabályzat, 91. cikk)
      1.      Bár a kinevezésre jogosult hatóság széles mérlegelési jogkörrel rendelkezik a betöltetlennek nyilvánított álláshely tekintetében,
         csupán akkor mondhat le annak betöltéséről, és hozhat valamely tisztviselő munkakörével együtt történő újrabeosztásáról szóló
         intézkedést, amely nem tartozik a személyzeti szabályzat 4. és 29. cikkének hatálya alá, ha annak szolgálati érdekből fakadó
         objektív indoka van, amelyet a kinevezésre jogosult hatóság köteles kifejteni.
      
      (lásd a 49. és 50. pontot)
      Hivatkozás:
      a Bíróság 316/82. és 40/83. sz., Kohler kontra Számvevőszék ügyben 1984. február 9‑én hozott ítéletének (EBHT 1984., 641. o.)
         22. pontja;
      
      az Elsőfokú Bíróság T‑32/92. sz., Rasmussen kontra Bizottság ügyben 1993. július 6‑án hozott ítéletének (EBHT 1993., II‑765. o.)
         37. pontja; T‑331/00. és T‑115/01. sz., Bories és társai kontra Bizottság ügyben 2003. november 27‑én hozott ítéletének (EBHT‑KSZ 2003.,
         I‑A‑309. o. és II‑1479. o.) 150–153. pontja.
      
      2.      Az egységvezetői állást leszámítva, amelyre vonatkozóan a személyzeti szabályzat I. mellékletének A. szakasza különös szabályokat
         tartalmaz a betöltendő álláshely szintjének meghatározására nézve, a közösségi közszolgálatra vonatkozó általános jogelvekből
         az következik, hogy a betöltendő álláshely szintjének meghatározására a szóban forgó tisztséghez kapcsolódó feladatok fontosságának
         és kizárólag a szolgálati érdeknek a figyelembevételével kerül sor. A személyzeti szabályzat 7. cikkének (1) bekezdése kifejezetten
         megfogalmazza ez utóbbi követelményt.
      
      (lásd a 83. pontot)
      Hivatkozás:
      az Elsőfokú Bíróság T‑10/94. sz., Kratz kontra Bizottság ügyben 1995. május 17‑én hozott ítéletének (EBHT 1995., II‑1455. o.)
         56–60. pontja; T‑36/94. sz., Capitanio kontra Bizottság ügyben 1996. október 16‑án hozott ítéletének (EBHT‑KSZ 1996., I‑A‑449. o.
         és II‑1279. o.) 57. pontja; T‑37/94. sz., Benecos kontra Bizottság ügyben 1996. október 16‑án hozott ítéletének (EBHT‑KSZ 1996.,
         I‑A‑461. o. és II‑1301. o.) 56. pontja; T‑3/97. sz., Campogrande kontra Bizottság ügyben 1998. február 19‑én hozott ítéletének
         (EBHT‑KSZ 1998., I‑A‑89. o. és II‑215. o.) 30. pontja;
      
      a Közszolgálati Törvényszék F‑122/05. sz., Economidis kontra Bizottság ügyben 2006. december 14‑én hozott ítélete (EBHT‑KSZ 2006.,
         I‑A‑1‑179. o. és II‑A‑1‑725. o.).
      
      3.      A tisztviselő által megtámadott határozat megsemmisítése – sajátos körülmények kivételével – önmagában a tisztviselő által
         elszenvedett károk megfelelő jóvátételének minősül.
      
      (lásd a 114. pontot)
      Hivatkozás:
      az Elsőfokú Bíróság T‑165/89. sz., Plug kontra Bizottság ügyben 1992. február 27‑én hozott ítéletének (EBHT 1992., II‑367. o.)
         118. pontja; T‑140/97. sz., Hautem kontra EBB ügyben 1999. szeptember 28‑án hozott ítéletének (EBHT‑KSZ 1999., I‑A‑171. o.
         és II‑897. o.) 82. pontja; T‑89/01. sz., Willeme kontra Bizottság ügyben 2002. szeptember 11‑én hozott ítéletének (EBHT‑KSZ 2002.,
         I‑A‑153. o. és II‑803. o.) 97. pontja.